title: Komission Täytäntöönpanoasetus (EU) 2019/1840, annettu 31 päivänä lokakuuta 2019, täytäntöönpanoasetuksen (EU) 2017/1153 muuttamisesta siltä osin kuin on kyse tiettyjen uusien henkilöautojen luokkien WLTP-pohjaisten hiilidioksidipäästöarvojen ilmoittamisesta sekä korrelaatiovälineen syöttötietojen muuttamisesta (ETA:n kannalta merkityksellinen teksti)

text:
                  4.11.2019

                  FI

                  Euroopan unionin virallinen lehti

                  L 282/9

         KOMISSION TÄYTÄNTÖÖNPANOASETUS (EU) 2019/1840,
         annettu 31 päivänä lokakuuta 2019,
         täytäntöönpanoasetuksen (EU) 2017/1153 muuttamisesta siltä osin kuin on kyse tiettyjen uusien henkilöautojen luokkien WLTP-pohjaisten hiilidioksidipäästöarvojen ilmoittamisesta sekä korrelaatiovälineen syöttötietojen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 8 artiklan 9 kohdan ensimmäisen alakohdan ja 13 artiklan 7 kohdan ensimmäisen alakohdan,
         sekä katsoo seuraavaa:

                     (1)

                     Euroopan parlamentin ja neuvoston asetuksessa (EU) 2019/631 (2) säädetään, että EU:n koko ajoneuvokantaa koskevat uusien henkilöautojen hiilidioksidipäästötavoitteet vuosille 2025 ja 2030 lasketaan käyttämällä perusteena vuonna 2020 rekisteröidyistä uusista henkilöautoista asetuksen (EU) 2017/1151 (3) mukaisesti mitattuja hiilidioksidipäästöjä, jäljempänä ’mitatut hiilidioksidipäästöarvot’.

                     (2)

                     Komission täytäntöönpanoasetuksessa (EU) 2017/1153 (4) vahvistetaan säännöt sille, miten valmistajat laskevat ja ilmoittavat nämä mitatut hiilidioksidipäästöarvot. On kuitenkin tarpeen tarkentaa, miten nämä arvot määritetään etenkin silloin, kun kyse on vain sisäisesti ladattavista hybridisähköajoneuvoista (NOVC-HEV) ja ulkopuolelta ladattavista hybridisähköajoneuvoista (OVC-HEV).

                     (3)

                     Lisäksi olisi selkeytettävä, miten mitatut hiilidioksidipäästöarvot määritetään, kun tyyppihyväksyntää varten tehdään useita hiilidioksidipäästötestejä.

                     (4)

                     NOVC-HEV- ja OVC-HEV-ajoneuvojen hiilidioksidipäästöjä koskeva korrelaatio olisi muodostettava ajoneuvoille tehtävien fyysisten testien eikä korrelaatiovälineellä tehtyjen simulaatioiden perusteella, koska on monimutkaista mukauttaa korrelaatioväline sellaiseksi, että tällainen ajoneuvoteknologia voitaisiin ottaa siinä huomioon. Jotta korrelaatiotulokset voitaisiin todentaa tehokkaasti, komissiolle olisi kuitenkin toimitettava tällaisiin ajoneuvoihin liittyvät tekniset testaustiedot samaan tapaan kuin tavanomaistenkin ajoneuvojen osalta.

                     (5)

                     Sen vuoksi täytäntöönpanoasetusta (EU) 2017/1153 olisi muutettava.

                     (6)

                     Tässä asetuksessa säädetyt toimenpiteet ovat ilmastonmuutoskomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) 2017/1153 seuraavasti:

                        1)

                        Muutetaan 7 a artikla seuraavasti:

                                    a)

                                    Korvataan 1 kohdan ensimmäinen alakohta seuraavasti:
                                    ”Valmistajien on laskettava kunkin uuden vuonna 2020 rekisteröidyn henkilöauton yhdistetyt tai tapauksen mukaan painotetut yhdistetyt hiilidioksidipäästöarvot, jotka määritetään arvona MCO2-measured, seuraavilla yhtälöillä:

                                                a)

                                                täyspolttomoottoriajoneuvot:
                                                asetuksen (EU) 2017/1151 liitteen XXI alaliitteessä 7 olevan 3.2.3.2.4 kohdan toisessa alakohdassa esitetty yhtälö, jolla lasketaan arvo MCO2-ind ja jossa tekijät MCO2-H ja MCO2-L korvataan asianomaisen interpolointiperheen osalta arvoilla MCO2,C,5 (yhdistetyt), jotka saadaan asetuksen (EU) 2017/1151 liitteen I lisäyksessä 4 olevan mallin mukaisen EY-tyyppihyväksyntätodistuksen kohdista 2.5.1.1.3 (ajoneuvo H) ja 2.5.1.2.3 (ajoneuvo L);

                                                b)

                                                vain sisäisesti ladattavat hybridisähköajoneuvot (NOVC-HEV):
                                                yhtälö MCO2-measured = MCO2-L,C,5 + Kind × (MCO2-H,C,5 – MCO2-L,C,5)
                                                jossa

                                                            MCO2-H,C,5

                                                            on asianomaista interpolointiperhettä koskeva arvo MCO2,C,5 (yhdistetyt), joka saadaan asetuksen (EU) 2017/1151 liitteen I lisäyksessä 4 olevan mallin mukaisen EY-tyyppihyväksyntätodistuksen kohdasta 2.5.1.1.3;

                                                            MCO2-L,C,5

                                                            on asianomaista interpolointiperhettä koskeva arvo MCO2,C,5 (yhdistetyt), joka saadaan asetuksen (EU) 2017/1151 liitteen I lisäyksessä 4 olevan mallin mukaisen EY-tyyppihyväksyntätodistuksen kohdasta 2.5.1.2.3;

                                                            Kind

                                                            on tarkasteltavan yksittäisen ajoneuvon interpolointikerroin sovellettavassa WLTP-testisyklissä asetuksen (EU) 2017/1151 liitteen XXI alaliitteessä 8 olevassa 4.5.3 kohdassa täsmennetyn mukaisesti;

                                                c)

                                                ulkopuolelta ladattavat hybridisähköajoneuvot (OVC-HEV):
                                                yhtälö MCO2-measured = MCO2-L,C,5 + Kind × (MCO2-H,C,5 – MCO2-L,C,5)
                                                jossa

                                                            MCO2-L,C,5, MCO2-H,C,5

                                                            määritetään asianomaisen interpolointiperheen osalta asetuksen (EU) 2017/1151 liitteen XXI alaliitteessä 8 olevassa 4.1.3.1 kohdassa esitetyllä kaavalla, jossa tekijä Mi,CDj korvataan arvolla MCO2,CD (yhdistetyt), joka saadaan EY-tyyppihyväksyntätodistuksen kohdasta 2.5.3.2 tapauksen mukaan ajoneuvolle H tai L, ja jossa tekijä Mi,CS korvataan arvolla MCO2,C,5 (yhdistetyt), joka saadaan EY-tyyppihyväksyntätodistuksen kohdasta 2.5.3.1 tapauksen mukaan ajoneuvolle H, L, tai M;

                                                            Kind

                                                            on tarkasteltavan yksittäisen ajoneuvon interpolointikerroin sovellettavassa WLTP-testisyklissä asetuksen (EU) 2017/1151 liitteen XXI alaliitteessä 8 olevassa 4.5.3 kohdassa määritellyn mukaisesti.”

                                    b)

                                    Lisätään 1a kohta seuraavasti:

                                       ”1 a.   Jos EY-tyyppihyväksyntätodistuksen kohtaan 2.5.1.1.3, 2.5.1.2.3, 2.5.3.1 tai 2.5.3.2 on kirjattu useampia kuin yksi mitattu arvo, määritetään 1 kohdassa tarkoitettu arvo MCO2,C,5 tai MCO2,CD tämän säännöksen soveltamiseksi seuraavasti:

                                                   a)

                                                   kun mittauksia on yksi: testiä 1 varten kirjattu yhdistetty arvo;

                                                   b)

                                                   kun mittauksia on kaksi: testejä 1 ja 2 varten kirjattujen kahden yhdistetyn arvon keskiarvo;

                                                   c)

                                                   kun mittauksia on kolme: testejä 1, 2 ja 3 varten kirjattujen kolmen yhdistetyn arvon keskiarvo.”

                        2)

                        Muutetaan liite I seuraavasti:

                                    a)

                                    korvataan 2.1 kohdan toisen kappaleen viimeinen virke seuraavasti:
                                    ”Kun kyse on vain sisäisesti ladattavista hybridisähköajoneuvoista (NOVC-HEV) ja ulkopuolelta ladattavista hybridiajoneuvoista (OVC-HEV), määritetään 3 jaksoa sovellettaessa vertailuarvoina käytettävät NEDC-hiilidioksidipäästöarvot korrelaatiovälineellä tehtävien simulaatioiden asemesta ajoneuvolle tehtävillä fyysisillä testeillä. Fyysiset mittaukset on tehtävä tässä liitteessä vahvistettujen, ajoneuvoille tehtäviä fyysisiä testejä koskevien säännösten mukaisesti. Ajoneuvoille tehtävien fyysisten testien syöttötiedot on määritettävä ja toimitettava tyyppihyväksyntäviranomaiselle tai tapauksen mukaan tutkimuslaitokselle 2.4 kohdan mukaisesti.”

                                    b)

                                    Korvataan 2.2 a kohdan a alakohta seuraavasti:

                                                ”a)

                                                Asetuksen (EU) 2017/1151 liitteen XXI alaliitteen 6 lisäyksen 2 ja alaliitteen 8 lisäyksen 2 mukaista WLTP-testeissä saatujen hiilidioksidipäästöjen massaa koskevien tulosten korjausta on sovellettava kaikkiin tällaisiin testituloksiin sen estämättä, mitä mainitun asetuksen liitteen XXI alaliitteen 6 lisäyksessä 2 olevan 3.4.4 kohdan a alakohdassa ja liitteen XXI alaliitteen 8 lisäyksessä 2 olevan 1.1.4 kohdan a alakohdassa säädetään.”

                                    c)

                                    Muutetaan 2.4 kohdassa oleva taulukko 1 seuraavasti:

                                                i)

                                                Korvataan kohdan 24 toisessa sarakkeessa ”Korrelaatiovälineen syöttöparametrit” oleva teksti ilmaisulla ”Käyttöakun kapasiteetti”.

                                                ii)

                                                Korvataan 38–41 kohta seuraavasti:

                                                            ”38

                                                            WLTP:n mukainen CO2-arvo, vaihe 1 (varausta ylläpitävä arvo NOVC- ja OVC-HEV-ajoneuvojen tapauksessa)

                                                            g CO2/km

                                                            2.1.1.2.1 kohta
                                                            Asetuksen (EU) 2017/1151 liitteen I lisäyksessä 8 a oleva

                                                               Hidas vaihe, korjaamaton mitattu arvo MCO2,p,1

                                                            39

                                                            WLTP:n mukainen CO2-arvo, vaihe 2 (varausta ylläpitävä arvo NOVC- ja OVC-HEV-ajoneuvojen tapauksessa)

                                                            g CO2/km

                                                            Sama kuin edellä.

                                                               Keskinopea vaihe, korjaamaton mitattu arvo MCO2,p,1

                                                            40

                                                            WLTP:n mukainen CO2-arvo, vaihe 3 (varausta ylläpitävä arvo NOVC- ja OVC-HEV-ajoneuvojen tapauksessa)

                                                            g CO2/km

                                                            Sama kuin edellä.

                                                               Nopea vaihe, korjaamaton mitattu arvo MCO2,p,1

                                                            41

                                                            WLTP:n mukainen CO2-arvo, vaihe 4 (varausta ylläpitävä arvo NOVC- ja OVC-HEV-ajoneuvojen tapauksessa)

                                                            g CO2/km

                                                            Sama kuin edellä.

                                                               Moottoritievaihe, korjaamaton mitattu arvo MCO2,p,1”

                                                iii)

                                                Korvataan kohdan 60 toisessa sarakkeessa ”Korrelaatiovälineen syöttöparametrit” oleva teksti ilmaisulla ”WLTP – generaattorin virta (tasavirtamuunnin – pienjännitepuoli – NOVC- ja OVC-HEV-ajoneuvojen tapauksessa)”.

                                                iv)

                                                Korvataan kohdan 61 toisessa sarakkeessa ”Korrelaatiovälineen syöttöparametrit” oleva teksti ilmaisulla ”Käyttöakun virta”.

                                                v)

                                                Poistetaan kohta 75.

                                                vi)

                                                Korvataan kohta 77 seuraavasti:

                                                            ”77

                                                            Ajoneuvon H ja/tai L WLTP-pohjainen mitattu ja korjattu CO2-arvo (varausta ylläpitävä arvo NOVC- ja OVC-HEV-ajoneuvojen tapauksessa)

                                                            g/km

                                                            Asetuksen (EU) 2017/1151 liitteen I lisäyksessä 8 a oleva 2.1.1.2.1 kohta

                                                               Ajoneuvojen H ja L yhdistetyt mitatut CO2-päästöt kaikkien sovellettavien korjausten jälkeen, MCO2,C,5
                                                               . Jos WLTP-testejä on tehty 2 tai 3, ilmoitetaan kaikki mitatut tulokset (lukuun ottamatta NOVC- ja OVC-HEV-ajoneuvoja, joista ilmoitetaan vain lopullinen tyyppihyväksyntäarvo
                                                               ).”

                                                vii)

                                                Lisätään kohdat 79–101 seuraavasti:

                                                            ”79

                                                            WLTP-pohjaiset varausta purkavien testien CO2-arvot (yhdistetyt)

                                                            g CO2/km

                                                            Asetuksen (EU) 2017/1151 liitteen I lisäyksessä 4 oleva 2.5.3.2 kohta

                                                               Yhdistetyt varausta purkavien testien CO2-päästöjen massa-arvot MCO2,CD (2 ja 3 testin tapauksessa keskiarvot) tyyppi I -testissä laskettuna asetuksen (EU) 2017/1151 liitteen XXI alaliitteessä 8 olevan 4.1.2 kohdan mukaisesti (ainoastaan OVC-HEV-ajoneuvot)

                                                            80

                                                            WLTP-pohjaiset käyttötekijäpainotetut CO2-päästöt (mitatut)

                                                            g CO2/km

                                                            Laskettuna asetuksen (EU) 2017/1151 liitteen XXI alaliitteessä 8 olevan 4.1.3.1 kohdan mukaisesti

                                                               Lasketut painotetut yhdistetyt tulokset (mitatut) tämän asetuksen 7 a artiklan 1 kohdan c alakohdan mukaisesti (ainoastaan OVC-HEV-ajoneuvot)

                                                            81

                                                            WLTP-pohjaiset käyttötekijäpainotetut CO2-päästöt (ilmoitetut)

                                                            g CO2/km

                                                            EY-tyyppihyväksyntätodistuksen kohta 2.5.3.3

                                                               Lasketut painotetut yhdistetyt tulokset (ilmoitetut) EY-tyyppihyväksyntätodistuksen kohdasta 2.5.3.3 (ainoastaan OVC-HEV-ajoneuvot)

                                                            82

                                                            WLTP-pohjainen vastaava sähkökäyttöinen toimintasäde (EAER), yhdistetty

                                                            km

                                                            EY-tyyppihyväksyntätodistuksen kohta 2.5.3.7.2 (EAER)

                                                               Vastaava sähkökäyttöinen toimintasäde (EAER) (ainoastaan OVC-HEV-ajoneuvot)

                                                            83

                                                            Siirtymäsyklin indeksinumero

                                                            –

                                                            Asetuksen (EU) 2017/1151 liitteen I lisäyksessä 8 a oleva 2.1.1.4.1.4 kohta

                                                               OVC-HEV-ajoneuvojen tapauksessa ilmoitetaan siirtymäsyklin indeksinumero

                                                            84

                                                            Kunkin varausta purkavan testin suhteellinen sähköenergianmuutos REECi

                                                            –

                                                            Laskettuna asetuksen (EU) 2017/1151 liitteen XXI alaliitteessä 8 olevan 3.2.4.5.2 kohdan mukaisesti

                                                               Ilmoitetaan kunkin varausta purkavan testin REECi-arvo

                                                            85

                                                            NEDC-pohjainen varausta ylläpitävän testin CO2-päästö (ilmoitettu, olosuhteet B)

                                                            g CO2/km

                                                            Ilmoituslomake (asetuksen (EU) 2017/1151 liitteen I lisäys 3)
                                                            (NOVC-HEV-ajoneuvot, kohta 3.5.7.2.1, OVC-HEV-ajoneuvot, kohta 3.5.7.2.2)

                                                               Alkuperäisen laitevalmistajan ilmoitus

                                                               NOVC-HEV-ajoneuvot: ilmoitettu yhdistetty NEDC-pohjainen CO2-arvo; OVC-HEV-ajoneuvot: ilmoitettu yhdistetty varausta ylläpitävän testin CO2-päästöjen massa (NEDC, olosuhteet B).

                                                            86

                                                            NEDC-pohjainen varausta purkavan testin CO2-päästö (ilmoitettu, olosuhteet A)

                                                            g CO2/km

                                                            Ilmoituslomake (asetuksen (EU) 2017/1151 liitteen I lisäyksessä 3 oleva 3.5.7.2.3 kohta)

                                                               Yhdistetyt varausta purkavan testin CO2 -päästöt, alkuperäisen laitevalmistajan ilmoittamat (ainoastaan OVC-HEV-ajoneuvot)

                                                            87

                                                            NEDC-pohjaiset painotetut yhdistetyt CO2-päästöt (ilmoitetut)

                                                            g CO2/km

                                                            Alkuperäisen laitevalmistajan ilmoitus

                                                               Alkuperäisen laitevalmistajan ilmoitus (ainoastaan OVC-HEV-ajoneuvot)

                                                            88

                                                            OVC-HEV-ajoneuvon NEDC-pohjainen sähkökäyttöinen toimintasäde (ilmoitettu)

                                                            km

                                                            Alkuperäisen laitevalmistajan ilmoitus

                                                               Alkuperäisen laitevalmistajan ilmoitus (ainoastaan OVC-HEV-ajoneuvot)

                                                            89

                                                            Latausta ylläpitävää tilaa koskeva KCO2-korjauskerroin

                                                            (g/km) / (Wh/km)

                                                            Asetuksen (EU) 2017/1151 liitteen XXI alaliitteen 8 lisäyksessä 2 oleva 2.3.2 kohta

                                                               NOVC- ja OVC-HEV-ajoneuvojen CO2-päästöjen massaan sovellettava RCB-korjauskerroin

                                                            90

                                                            Hybridiajoneuvon konfiguraatio (P0, P1, P2, planetaarinen P2, P3 tai P4)(***)

                                                            –

                                                               Onko ajoneuvossa sähkökone, jota käytetään ajoneuvon käyttövoiman ja sähköenergian tuottamiseen konfiguraatiossa P0, P1, P2, planetaarinen P2, P3 tai P4 tai niiden yhdistelmässä?

                                                               Alkuperäisen laitevalmistajan ilmoitus

                                                            91

                                                            Kunkin sähkökoneen suurin antoteho (P0, P1, P2, planetaarinen P2, P3 tai P4)(***)

                                                            kW

                                                            Asetuksen (EU) 2017/1151 liitteen I lisäyksessä 3 oleva 3.3.1.1.1 kohta

                                                               Alkuperäisen laitevalmistajan ilmoitus

                                                            92

                                                            Kunkin sähkökoneen suurin vääntömomentti (P0, P1, P2, planetaarinen P2, P3 tai P4)(***)

                                                            Nm

                                                               Alkuperäisen laitevalmistajan ilmoitus

                                                            93

                                                            Kunkin sähkökoneen osalta sähkökoneen pyörimisnopeuden ja vertailupyörimisnopeuden suhde (P0, P1, P2, planetaarinen P2, P3 tai P4)(***)

                                                            –

                                                               Alkuperäisen laitevalmistajan ilmoitus

                                                            94

                                                            Ajo-REESS-järjestelmän kapasiteetti

                                                            Ah

                                                            Asetuksen (EU) 2017/1151 liitteen I lisäyksessä 3 oleva 3.3.2.3 kohta

                                                               Alkuperäisen laitevalmistajan ilmoitus

                                                            95

                                                            Ajo-REESS-järjestelmän virta

                                                            A

                                                            Asetuksen (EU) 2017/1151 liitteen XXI alaliitteen 8 lisäys 3

                                                               Testeissä käytetyt 20 Hz:n aikasarja-arvot muunnettuna 1 Hz:n taajuudelle

                                                            96

                                                            Ajo-REESS-järjestelmän teknologian tyyppi

                                                            –

                                                            Asetuksen (EU) 2017/1151 liitteen I lisäyksessä 8 a oleva 1.1.10 kohta

                                                               Alkuperäisen laitevalmistajan ilmoitus

                                                            97

                                                            Ajo-REESS-järjestelmän alkulataustila

                                                            %

                                                               Alkuperäisen laitevalmistajan ilmoitus

                                                            98

                                                            REESS-järjestelmän kennojen lukumäärä

                                                            Asetuksen (EU) 2017/1151 liitteen I lisäyksessä 3 oleva 3.3.2.1 kohta

                                                               Alkuperäisen laitevalmistajan ilmoitus

                                                            99

                                                            Ajo-REESS-järjestelmän jännite, nimellisarvo/aikasarja-arvo

                                                            V

                                                            Asetuksen (EU) 2017/1151 liitteen XXI alaliitteen 8 lisäys 3

                                                               Testissä käytetty nimellis- tai aikasarja-arvo (vähintään 20 Hz)

                                                            100

                                                            Moottorin joutokäyntirullaustoiminto

                                                            –

                                                            Kyllä/ei

                                                               Onko ajoneuvossa joutokäyntirullaustoiminto (moottori voi käydä ajoneuvon rullatessa joutokäynnillä polttoaineen säästämiseksi)?

                                                            101

                                                            Moottorin sammutus rullauksen aikana

                                                            -

                                                            Kyllä/ei

                                                               Onko ajoneuvossa toiminto, joka sammuttaa moottorin rullauksen ajaksi (moottori voi sammua ajoneuvon rullatessa polttoaineen säästämiseksi)?

                                    d)

                                    Lisätään 4.2.1.4.2 kohdan toiseen kappaleeseen virke seuraavasti:
                                    ”Kun kyse on d alakohdassa tarkoitetusta tapauksesta, jossa ajovastusmatriisiperheen ajovastuskertoimet on määritetty 2.3.8.2.1 kohdan a alakohdan mukaisesti, yksittäisen ajoneuvon ajovastuskertoimet voidaan määrittää 4.2.1.5 kohdan toisessa alakohdassa esitettyjen kaavojen mukaisesti.”

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Asetuksen 1 artiklan 2 kohdan c alakohtaa sovelletaan 1 päivästä tammikuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 140, 5.6.2009, s. 1.

            (2)  Euroopan parlamentin ja neuvoston asetus (EU) 2019/631, annettu 17 päivänä huhtikuuta 2019, hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta (EUVL L 111, 25.4.2019, s. 13).

            (3)  Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja asetuksen (EY) N:o 692/2008 kumoamisesta (EUVL L 175, 7.7.2017, s. 1).

            (4)  Komission täytäntöönpanoasetus (EU) 2017/1153, annettu 2 päivänä kesäkuuta 2017, menetelmän vahvistamisesta sääntömääräisen testausmenettelyn muuttumisen huomioon ottamiseksi tarvittavien korrelaatioparametrien määrittämiseksi ja asetuksen (EU) N:o 1014/2010 muuttamisesta (EUVL L 175, 7.7.2017, s. 679).

            (***)  P0: Sähkökone on kytketty moottorin käyttöhihnaan, joten sen vertailunopeus on moottorin pyörimisnopeus.
         P1: Sähkökone on kytketty moottorin kampiakseliin, joten sen vertailunopeus on moottorin pyörimisnopeus.
         P2: Sähkökone on asennettu heti vaihteiston etupuolelle (vaihdelaatikko tai portaattomasti säätyvä vaihteisto), joten sen vertailunopeus on vaihteiston käyttönopeus.
         Planetaarinen P2: Sähkökone on kytketty sellaiseen planeettapyörästön pyörään, jota ei ole kytketty polttomoottorin tai vetopyörästön puolelle; tästä puolesta käytetään tässä nimitystä planeettapuoli. Ilmoitettava nopeussuhde on tässä tapauksessa sähkökoneen pyörimisnopeuden ja planeettapuolen pyörimisnopeuden (vertailunopeus) suhde, joka edustaa nopeutta lisäävää/vähentävää alennusvaihteen vaikutusta.
         P3: Sähkökone sijaitsee välittömästi ennen vetävän akselin vetopyörästöä, joten sen vertailunopeutena on vetopyörästön käyttöpyörimisnopeus (koskee myös sähkökoneita, jotka on asennettu planeettapyörästön vaihteeseen vetopyörästön puolelle). Ajoneuvossa voi olla enintään kaksi konfiguraation P3 konetta (yksi etuakselilla (P3a) ja yksi taka-akselilla (P3b)).
         P4: Sähkökone on sijoitettu vetopyörästön jälkeen, joten sen vertailunopeus on pyörän pyörimisnopeus. Ajoneuvossa voi olla enintään neljä konfiguraation P4 moottoria (yksi kutakin pyörää kohti, jolloin P4a tarkoittaa etu- ja P4b takapyöriä).
         Näistä syöttötiedoista on annettava tarkemmat tiedot korrelaatiovälineen syöttötietolomakkeessa.”


title: Komission Täytäntöönpanoasetus (EU) 2019/1841, annettu 31 päivänä lokakuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin Vlees van het rood ras van West-Vlaanderen (SAN)

text:
                  4.11.2019

                  FI

                  Euroopan unionin virallinen lehti

                  L 282/15

         KOMISSION TÄYTÄNTÖÖNPANOASETUS (EU) 2019/1841,
         annettu 31 päivänä lokakuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Vlees van het rood ras van West-Vlaanderen” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 3 kohdan a alakohdan,
         sekä katsoo seuraavaa:

                     (1)

                     Belgian toimittama hakemus nimityksen ”Vlees van het rood ras van West-Vlaanderen” rekisteröimiseksi suojattuna alkuperänimityksenä (SAN) julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Komissio vastaanotti 27 päivänä heinäkuuta 2018 vastaväiteilmoituksen Ranskalta. Komissio vastaanotti asiaa koskevan perustellun vastaväitteen 26 päivänä syyskuuta 2018.

                     (3)

                     Ranskan mukaan asetuksen (EU) N:o 1151/2012 5 artiklassa vahvistettuja edellytyksiä ei ole noudatettu. Ranskan mukaan rekisteröitäväksi ehdotettu nimitys ”Vlees van het rood ras van West-Vlaanderen” ei liity tiettyyn alueeseen. Nimitys vain määrittelee nautarodun ”Länsi-Flanderin punainen karja”, josta liha on tuote-eritelmän mukaan tuotettu.

                     (4)

                     Lisäksi ehdotettu nimitys olisi Ranskan mukaan 6 artiklan 2 kohdan vastainen, sillä se saattaisi johtaa kuluttajaa harhaan tuotteen todellisen alkuperän suhteen. Koska rekisteröitävä nimi sisältää termin ”ras” merkityksessä ”rotu”, olisi mahdotonta erottaa toisistaan suojattua alkuperäisnimitystä koskevaa tuote-eritelmää noudattaen tuotettu liha ja sellainen liha, joka on peräisin saman rotuisista eläimistä, mutta joita tämä suojattu alkuperänimitys ei kata. Sen vuoksi kuluttajan kannalta huomattava sekaannusvaara on olemassa.

                     (5)

                     Koska komissio katsoi, että vastaväite voitiin ottaa käsiteltäväksi, se kehotti 14 päivänä marraskuuta 2018 päivätyllä kirjeellä Belgiaa ja Ranskaa neuvottelemaan kolmen kuukauden ajan ja pyrkimään sopimukseen omia sisäisiä menettelyjään noudattaen.

                     (6)

                     Neuvottelujen määräaikaa pidennettiin hakijan pyynnöstä kolmella kuukaudella.

                     (7)

                     Osapuolet pääsivät sopimukseen. Belgia antoi sopimuksen tulokset tiedoksi komissiolle 14 päivänä toukokuuta 2019 päivätyllä kirjeellä. Tässä yhteydessä selvennettiin, että rodun virallinen nimi on ”Rood” eikä “Rood ras van West-Vlaanderen”. Täten nimen maantieteellinen osa ei ole osa rodun nimeä, vaan se on rekisteröitävän nimityksen maantieteellinen nimittäjä ja kuvaa tuotteen alkuperää.

                     (8)

                     Edellä todetun selkeän eron perusteella nimeä ei voida pitää sellaisena, joka saattaisi johtaa kuluttajaa harhaan tuotteen todellisen alkuperän suhteen. Unionin merkintöjä koskevien sääntöjen noudattaminen on riittävä toimenpide kuluttajien harhaanjohtamisen välttämiseksi myös käännösten ja erityisesti mahdollisten ristiriitojen osalta, joita ranskalaisen ”Rouge Flamande” -rodun nimen kanssa voi ilmetä.

                     (9)

                     Koko nimitykselle ”Vlees van het rood ras van West-Vlaanderen” olisi annettava suoja. Kyseisen nimityksen muodostavia yksittäisiä osia ja niiden käännöksiä voidaan käyttää yksinään tai yhdistelminä yhteisön alueella unionin oikeuden periaatteiden ja sääntöjen mukaisesti.

                     (10)

                     Koska Belgian ja Ranskan välinen sopimus on asetuksen (EU) N:o 1151/2012 säännösten ja unionin lainsäädännön mukainen, sen sisältö olisi otettava huomioon.

                     (11)

                     Yhtenäisen asiakirjan ja tuote-eritelmän tekstejä muutettiin vastaavasti. Tällaisten yhtenäisen asiakirjan muutosten ei katsota olevan merkittäviä. ”Rood”-rodun kantakirja ja hakijaryhmän määräykset liitettiin tuote-eritelmään.

                     (12)

                     Koska yhtenäisen asiakirjan muutokset eivät ole merkittäviä, tutkimusta ei tarvitse tehdä uudestaan asetuksen (EU) N:o 1151/2012 51 artiklan 4 kohdassa edellytetyllä tavalla. Yhtenäisen asiakirjan konsolidoitu toisinto olisi kuitenkin julkaistava tiedoksi.

                     (13)

                     Edellä esitetyn perusteella nimitys ”Vlees van het rood ras van West-Vlaanderen” olisi lisättävä suojattujen alkuperänimitysten ja suojattujen maantieteellisten merkintöjen rekisteriin.

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Vlees van het rood ras van West-Vlaanderen” (SAN).
            Ensimmäisessä kohdassa mainittu nimitys viittaa komission täytäntöönpanoasetuksen (EU) N:o 668/2014 (3) liitteessä XI mainitun luokan 1.1. Tuore liha (ja muut eläimen osat) tuotteeseen.
            Konsolidoitu yhtenäinen asiakirja on tämän asetuksen liitteessä.

            2 artikla
            Koko nimitykselle ”Vlees van het rood ras van West-Vlaanderen” on annettu suoja. Kyseisen nimityksen muodostavia yksittäisiä osia ja niiden käännöksiä voidaan käyttää yksinään tai yhdistelminä unionin alueella unionin oikeuden periaatteiden ja sääntöjen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 343, 14.12.2012, s. 1.

            (2)  EUVL C 157, 4.5.2018, s. 11.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).

            LIITE

               YHTENÄINEN ASIAKIRJA

               ”VLEES VAN HET ROOD RAS VAN WEST-VLAANDEREN”

            EU-nro: PDO-BE-02261 – 11.1.2017

               SAN (X) SMM ()

            1.   Nimi (nimet)

            ”Vlees van het rood ras van West-Vlaanderen”
            2.   Jäsenvaltio tai kolmas maa

            Belgia
            3.   Maataloustuotteen tai elintarvikkeen kuvaus

            3.1   Tuotetyyppi

            Tuore liha (ja muut eläimenosat)
            3.2   Kuvaus 1 kohdassa nimetystä tuotteesta

            Nimitystä ”Vlees van het rood ras van West-Vlaanderen” voidaan käyttää vain tuoreesta Länsi-Flanderissa tuotetusta ja kasvatetusta lihasta, joka on peräisin naaraspuolisista punaisen karjarodun naudoista, joiden ikä on 3,5–8 vuotta, ja punaisen karjarodun häristä, joiden ikä on 2–3,5 vuotta. Ruhoilla on oltava seuraavat ominaisuudet:

                        —

                        Paino: vähintään 380 kg

                        —

                        Lihakkuus Nautojen SEUROP-luokituksen luokat S, E, U, R ja O.

                        —

                        Pintarasva: 2, 3, 4 tai 5.

                  Liha on tummanpunaista ja kevyesti, hienosti marmoroitunutta, ja sillä on hienosyinen rakenne.
            Lihalla on täyteläinen, voimakas maku, ja ohuet rasvajuovat antavat sille kermamaisen säväyksen.
            3.3   Rehu (vain eläinperäiset tuotteet) ja raaka-aineet (vain jalostetut tuotteet)

            Punaisen karjan lehmille ja härille annetusta karkearehusta (heinästä ja laidunmaan tuotteista) 75–100 prosenttia tuotetaan maantieteellisellä alueella, pääasiassa itse tilalla.
            Tietyissä elämänvaiheissa karjalle annetaan lisäksi hieman väkirehua.
            Kesällä karja laiduntaa ulkona siitä lähtien ja siihen saakka, kun sää sallii, eli keskimäärin seitsemän kuukautta huhti–marraskuussa.
            Talvella rehu koostuu pääasiassa paikallisista laidunmaan tuotteista: säilöheinästä ja heinästä.
            Laidunmaan tuotteet tuotetaan tilalla, mutta tarvittaessa voidaan ostaa paikallisesti, maantieteellisellä alueella tuotettua rehua. Vain äärimmäisissä sääolosuhteissa (kuivuus tai rankkasade) voidaan ostaa pieni määrä rehua naapurialueilta. Maantieteellisen alueen ulkopuolelta tulevan rehun osuus on vuosittain 30–50 prosenttia eläimille syötetystä kuiva-aineesta, mutta se ei vaikuta lihan erityisominaisuuksiin.
            Laidunmaan tuotteiden lisäksi karjalle annetaan seuraavia:

                        —

                        kesällä (ja vain tarvittaessa): paikallisesti tuotettua karkearehua (esimerkiksi maissia, juurikasleikettä, rankkia, perunoita ja olkia),

                        —

                        talvella: karkearehua ja enintään 0,5 kilogrammaa väkirehua päivässä 100 kilogramman elopainoa kohden.

                  Edellä mainittu karkearehu tuotetaan pääasiassa tilalla, mutta sitä voidaan tarvittaessa myös ostaa. Siitä 75–100 prosenttia tulee maantieteelliseltä alueelta.
            Lihotuskausi kestää enintään viisi kuukautta. Rehua täydennetään väkirehulla, jota annetaan enintään yksi kilogramma päivässä 100 kilogramman elopainoa kohden. Väkirehu sisältää viljoja, ja sitä täydennetään esimerkiksi pellavansiemenkakuilla, rehujuurikkailla ja perunoilla. Eläimiä voidaan lihottaa navetoissa, kytkettyinä tai vapaina, tai laitumella.
            3.4   Erityiset tuotantovaiheet, joiden on tapahduttava yksilöidyllä maantieteellisellä alueella

            Syntymän, kasvatuksen, lihotuksen, teurastuksen ja lihanleikkuun on tapahduttava maantieteellisellä alueella.
            3.5   Tuotteen, johon rekisteröity nimi viittaa, viipalointia, raastamista, pakkaamista jne. koskevat erityiset säännöt

            –
            3.6   Tuotteen, johon rekisteröity nimi viittaa, merkitsemistä koskevat erityiset säännöt

            Merkinnässä on oltava rekisteröity nimitys ”Vlees van het rood ras van West-Vlaanderen” ja EU:n logo.
            4.   Maantieteellisen alueen tarkka rajaus

            Maantieteellinen alue käsittää Länsi-Flanderin provinssin Belgiassa.
            5.   Yhteys maantieteelliseen alueeseen

            5.1   Maantieteellisen alueen erityisyys

            Länsi-Flanderissa harjoitetaan perinteistä maataloutta sekatiloilla. Provinssia kuvataan seuraavalla tavalla: ”Länsi-Flanderi on alavaa maata […]. Siellä on erittäin suotuisa meri-ilmasto ja pääasiassa erittäin viljavaa maatalousmaata: dyynien takana maaperä on raskasta polderimaata. Provinssin eteläpuolisko koostuu hedelmällisestä hietasavesta, ja hiekkamaa rajoittuu kolmioon Brugge–Torhout–Tielt. Hiekkamaa-aluetta lukuun ottamatta Länsi-Flanderin viljelijöillä on käytettävissään monia maankäyttöön ja viljelykiertoon liittyviä mahdollisuuksia.”
            Karjankasvatuksella on aina ollut merkittävä asema Länsi-Flanderissa Pohjanmeren läheisyyden ja tyypillisen meri-ilmaston ansiosta. Atlantin lämmin Golf-virta vaikuttaa voimakkaasti meri-ilmastoon. Tämä tarkoittaa sitä, että Länsi-Flanderissa on harvoin todella kylmiä tai lämpimiä päiviä. Tämä yhdessä sen kanssa, että aurinko paistaa alueella enemmän kuin muualla Belgiassa, suosii heinäkasvien runsasta kasvua. Nämä ovat punaisen karjan tärkeintä ravintoa. Ravinteikas heinä antaa lihalle hyvän maun, jossa on ripaus kermamaisuutta.
            Punaisen karjan kasvattajat Länsi-Flanderissa siirtävät taitotietonsa sukupolvelta toiselle: eläimet saavat laiduntaa ulkona niin kauan kuin sää sallii, ja niitä ruokitaan pääasiassa karkearehulla. Ne myös teurastetaan hieman myöhemmin kuin muiden rotujen lihakarja. Länsi-Flanderin karjankasvattajilla on sekatiloja, joilla ylläpidetään paikallisia perinteitä ja jotka ovat sopeutuneet maantieteellisiin ja ilmasto-olosuhteisiin. Karjanhoidon lisäksi viljellään myös peltokasveja, kuten vehnää, ohraa, sokerijuurikasta, perunoita ja maissia, ja näitä käytetään perinteisesti punaisen karjan karkearehuna.
            5.2   Rodun erityisyys

            Punainen karja on laiduntanut Länsi-Flanderissa ja Ranskan Flanderin pohjoisosassa satoja vuosia. Noin vuonna 1770 punaisella karjalla oli vielä yhtenäinen jalostuskeskus, johon kuului 95 prosenttia alueen koko karjasta.
            Kun Belgia itsenäistyi vuonna 1830, Ranskan ja Belgian viranomaisten erilaiset karjankasvatusmenetelmät johtivat rodun jakaantumiseen. Ranskassa etusijalle asetettiin lypsykarja, mikä johti rotujen ”rouge des Flandres” tai ”casselloise” kehittymiseen. Länsi-Flanderissa rotua pidettiin edelleen kahta tarkoitusta varten.
            Vuonna 1906 perustettiin alueellinen yhteenliittymä ylläpitämään koko Länsi-Flanderin kattavaa kantakirjaa. Rotu tunnettiin hollanniksi nimellä ”het rood Vlaams ras” (”Flanderin punainen”), mutta sille annettiin myöhemmin uusi nimi ”het rood ras van West-Vlaanderen” (”Länsi-Flanderin punainen”), joka korostaa rajattua jalostusaluetta eli Länsi-Flanderin provinssia Belgiassa. 1900-luvun alusta lähtien Länsi-Flanderin provinssi on tietoisesti päättänyt pitää alueellaan yhtä rotua.
            Aina 1970-luvulle saakka lähes 80 prosenttia Länsi-Flanderin karjasta oli punaista karjaa. Rotu säilyi, koska eräät Länsi-Flanderin viljelijät valitsivat sen tarkoituksella lihan erityisominaisuuksien takia. Vuonna 1994 vielä 99,6 prosenttia kaikesta punaisesta karjasta kasvatettiin Länsi-Flanderissa. Tuoreemmat luvut osoittavat, että osuus on edelleenkin yli 95 prosenttia.
            Vuonna 1991 karjarotujen parantamista koskevan ministerin asetuksen mukaisesti rodun virallinen nimi oli ”het Rood ras van België”. Tämän asetuksen kumoamisen seurauksena rodun nimeksi muutettiin ”Rood” (”punainen”) vuonna 2007.
            5.3   Lihan erityisyys

            Rodun erityisominaisuudet ja Länsi-Flanderin provinssin maantieteelliset tekijät yhdessä antavat lihalle sen tunnusomaisen laadun.
            Punainen karjarotu on vuosisatojen aikana sopeutunut alueen leutoon meri-ilmastoon ja Länsi-Flanderin ravinteikkaan maaperän hedelmiin. Yleisesti sanotaan, että tämä karjarotu muuttaa heinän lihaksi paremmin kuin mikään muu belgialainen karjarotu. Eläimet viettävät mahdollisimman pitkän ajan Länsi-Flanderin laitumilla, ja talvella ne saavat myös erilaisia paikallisesti tuotettuja karkearehuja.
            ”Vlees van het rood ras van West-Vlaanderen” eroaa muusta belgialaisesta naudanlihasta täyteläisen, voimakkaan ja mehevän makunsa perusteella. Mehevää makua täydentää kermamainen vivahde, joka johtuu hienosta marmoroitumisesta. Liha on myös erittäin mureaa makuaan menettämättä. Lihan mureus johtuu sen hienosta rakenteesta, joka on erittäin hienosyinen. Lihan väri on kauniin tummanpunainen.
            ”Vlees van het rood ras van West-Vlaanderen” -lihan erityisominaisuudet varmistetaan rodun, paikallisen heinärehun ja karjan korkean teurastusiän avulla.
            5.4   Syy-seuraussuhde maantieteellisen alueen ja tuotteen erityisominaisuuksien välillä

            Punaisen karjan ja Länsi-Flanderin provinssin välinen yhteys on vuosisatoja vanha. Maantieteellinen alue käsittää erityisten ilmasto- ja maaperäolosuhteiden lisäksi myös paikallisten karjankasvattajien laajan taitotiedon ja tehokkaan kantakirjan pitämisen.
            Paikallisten laidunmaan tuotteiden suuri osuus karjan ruokavaliossa vaikuttaa myönteisesti lihan makuun. Suotuisa meri-ilmasto suosii heinän kasvua läpi vuoden, mikä edistää voimakasta lihasten kasvua ja tuottaa mehevää ja hienosyistä lihaa. Lihan erityinen laatu johtuu siitä, eläimet voivat liikkua vapaasti laitumella jo nuoresta lähtien ja kasvattaa lihasmassaa. Lehmät voivat poikia useita kertoja. Poikiminen ja imettäminen varmistavat sen, että lihaan kehittyy luonnollisia rasvoja, ja nämä rasvat antavat ”Vlees van het rood ras van West-Vlaanderen” -lihalle sen kermamaisen maun.
            Koska eläimet teurastetaan muihin rotuihin nähden vanhempina, niillä on ollut paljon aikaa kasvaa ja kehittää lihasmassaa korkealaatuisen paikallisen rehun avulla. Se tekee tämän raavaan punaisen karjan lihasta mureaa ja maukasta.
            Myös punaisen karjarodun härät ehtivät kehittää lihasmassaansa. Tavanomaisessa lihakarjankasvatuksessa urospuolisten eläinten ei anneta juuri koskaan saavuttaa tällaista ikää. Tavanomaisessa lihakarjankasvatuksessa urosnaudat teurastetaan yleensä noin 20 kuukauden iässä. Länsi-Flanderissa punaisen karjarodun härät teurastetaan vasta 2–3,5 vuoden iässä. Tämän ansiosta ne ehtivät kasvattaa huomattavan lihasmassan, mikä tuottaa murean, hienosti marmoroituneen lopputuotteen. Toinen suuri ero tavanomaisiin kasvatuskäytäntöihin on se, että karjan annetaan liikkua vapaana mahdollisimman paljon ja sitä ruokitaan Länsi-Flanderissa tuotetuilla laidunmaan tuotteilla ja karkearehulla eikä väkirehulla ja maissilla.
            Punaisen karjan lihan laadusta kertovat monet viittaukset siihen vanhoissa ja uusissa ruokalistoissa sekä gastronomisessa kirjallisuudessa.
            Vuonna 2012 ”Vlees van het rood ras van West-Vlaanderen” -liha tunnustettiin perinteiseksi flaamilaiseksi alueelliseksi tuotteeksi.
            Nykyään ”Vlees van het rood ras van West-Vlaanderen” on erittäin arvostettua lihaa Länsi-Flanderin ja muun Belgian gastronomisissa piireissä, ja tällä laatutuotteella on kysyntää myös ulkomailla.

               Eritelmän julkaisutiedot

            (tämän asetuksen 6 artiklan 1 kohdan toinen alakohta)
            https://lv.vlaanderen.be/sites/default/files/attachments/productdossier_vlees_van_het_rood_ras_van_west-vlaanderen_0.pdf


title: Komission täytäntöönpanoasetus (EU) 2019/1947, annettu 22 päivänä marraskuuta 2019, kassiakumin hyväksymisestä lisäaineena kissojen ja koirien ruokinnassa (ETA:n kannalta merkityksellinen teksti)

text:
                  26.11.2019

                  FI

                  Euroopan unionin virallinen lehti

                  L 304/7

         KOMISSION TÄYTÄNTÖÖNPANOASETUS (EU) 2019/1947,
         annettu 22 päivänä marraskuuta 2019,
         kassiakumin hyväksymisestä lisäaineena kissojen ja koirien ruokinnassa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                     (2)

                     Kassiakumi hyväksyttiin ilman aikarajoitusta kissojen ja koirien ruokinnassa käytettävänä lisäaineena direktiivin 70/524/ETY mukaisesti (3). Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan mukaisesti toimitettiin neljä hakemusta, jotka koskivat kassiakumin uudelleenarviointia kissojen ja koirien ruokinnassa käytettävänä lisäaineena. Hakijat pyysivät, että kyseinen lisäaine luokiteltaisiin lisäaineluokkaan ”teknologiset lisäaineet” ja funktionaaliseen ryhmään ”hyytelöimisaineet”. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat. Myöhemmin kolme kyseisistä hyväksymistä koskevista hakemuksista peruutettiin.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 29 päivänä lokakuuta 2014 (4), 25 päivänä tammikuuta 2017 (5) ja 27 päivänä marraskuuta 2018 (6) antamissaan lausunnoissa, että ainoastaan (isopropanoliuutolla) puhdistetulla puolipuhtaalla kassiakumilla, joka vastaa elintarvikelisäaineena käytettävän kassiakumin eritelmiä (7) (< 0,5 mg antrakinonia/kg), ei ole haitallisia vaikutuksia eläinten terveyteen enimmäispitoisuudessa 13 200 mg/kg täysrehua, jonka kosteuspitoisuus on 12 prosenttia. Se totesi myös, että lisäainetta pidetään ihoa ja hengitysteitä herkistävänä ja mahdollisesti ihoa ja silmiä ärsyttävänä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Se totesi lisäksi, että markkinoilla olevan puolipuhtaan kassiakumin mutageenisuutta, joka mainitaan hakemuksessa, ei voida sulkea pois. Elintarviketurvallisuusviranomainen totesi vielä, että kassiakumi voi olla tehokas hyytelöimisaineena, kun sitä käytetään yhdessä karrageenin kanssa rehussa, jonka kosteuspitoisuus on yli 20 prosenttia. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaineet määritetään rehusta.

                     (5)

                     Kassiakumin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät sillä edellytyksellä, että se on elintarvikelisäaineena käyttöä koskevien eritelmien mukainen. Sen vuoksi kyseisen lisäaineen käyttö olisi hyväksyttävä tämän asetuksen liitteessä kuvatulla tavalla.

                     (6)

                     Näin ollen kassiakumi, sellaisena kuin se on hyväksytty olemassa olevana tuotteena, joka ei ole elintarvikelisäaineen eritelmien mukainen, sekä sitä sisältävä rehu olisi vedettävä pois markkinoilta. Käytännön syistä olisi kuitenkin sallittava kestoltaan rajoitettu ajanjakso kyseisen lisäaineen ja sitä sisältävän rehun nykyisten varastojen markkinoilta poistamista varten, jotta toimijat voivat valmistautua hyväksynnästä aiheutuvien uusien vaatimusten noudattamiseen.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”teknologiset lisäaineet” ja funktionaaliseen ryhmään ”hyytelöimisaineet” kuuluva, liitteessä tarkoitettu lisäaine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Sallitaan lisäaineen kassiakumi, joka on valmistettu ja varustettu merkinnöillä ennen 16 päivää joulukuuta 2019 ennen 16 päivää joulukuuta 2019 voimassa olleiden sääntöjen mukaisesti, saattaminen markkinoille ja käyttö 16 päivään maaliskuuta 2020.

               2.   Sallitaan 1 kohdassa tarkoitettua rehun lisäainetta sisältävien esiseosten, jotka on valmistettu ja varustettu merkinnöillä ennen 16 päivää maaliskuuta 2020 ennen 16 päivää joulukuuta 2019 voimassa olleiden sääntöjen mukaisesti, saattaminen markkinoille ja käyttö 16 päivään kesäkuuta 2020.

               3.   Sallitaan 1 kohdassa tarkoitettua rehun lisäainetta tai 2 kohdassa tarkoitettuja esiseoksia sisältävien rehuseosten ja rehuaineiden, jotka on valmistettu ja varustettu merkinnöillä ennen 16 päivää kesäkuuta 2020 ennen 16 päivää joulukuuta 2019 voimassa olleiden sääntöjen mukaisesti, saattaminen markkinoille ja käyttö 16 päivään joulukuuta 2020.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista
         (EYVL L 270, 14.12.1970, s. 1).

            (3)  Komission direktiivi 93/55/ETY, annettu 25 päivänä kesäkuuta 1993, rehujen lisäaineista annetun neuvoston direktiivin 70/524/ETY muuttamisesta (EYVL L 206, 18.8.1993, s. 11).

            (4)  EFSA Journal 2014; 12(11):3899, 3900, 3901 ja 3902.

            (5)  EFSA Journal 2017; 15(2):4709 ja 4710.

            (6)  EFSA Journal 2019;17(1):5528.

            (7)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).

            LIITE

                        Lisäaineen tunnistenumero

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai ‑ryhmä

                        Enimmäisikä

                        Vähimmäispitoisuus

                        Enimmäis-pitoisuus

                        Muut määräykset

                        Hyväksynnän voimassaolo päättyy

                        mg lisäainetta / kg täysrehua, jonka kosteuspitoisuus on 12 %

                           Lisäaineluokka: teknologiset lisäaineet. Funktionaalinen ryhmä: hyytelöimisaineet

                        1f499

                        Kassiakumi

                           Lisäaineen koostumus:

                        Kasvien Cassia tora ja Cassia obtusifolia (Leguminosae) puhdistetusta endospermistä saatu valmiste, joka sisältää alle 0,05 % kasvia Cassia occidentalis.
                        Antrakinonit (yhteensä) < 0,5 mg/kg
                        Jauheena

                           Tehoaineen kuvaus:

                        Pääasiassa 1,4-β-D-mannopyranoosiyksikköjä, joihin on liittynyt 1,6-sidoksella α-D-galaktopyranoosiyksikköjä
                        Mannoosi-galaktoosi-suhde on 5:1
                        Galaktomannaaneja > 75 %

                           Analyysimenetelmä (1):

                        Kassiakumin määrittäminen rehun lisäaineesta:
                        FAO JECFA monograph N0.10 (2) – sellaisena kuin se on määritelty komission direktiivissä 2010/67/EU (3)

                        Koirat
                        Kissat

                        -

                        -

                        13 200

                                    1.

                                    Lisäainetta saa käyttää ainoastaan täysrehussa, jonka kosteuspitoisuus on > 20 prosenttia, yhdessä karrageenin kanssa (vähintään 25 prosenttia käytetyn kassiakumin määrästä).

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, iho-, silmä- ja hengityssuojat mukaan lukien.

                        16.12.2029

               (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.

               (2)  FAO JECFA Combined Compendium of Food Additive Specifications, ’Cassia Gum’, Monograph No. 10 (2010) http://www.fao.org/fileadmin/user_upload/jecfa_additives/docs/monograph10/additive-513-m10.pdf.

               (3)  Komission direktiivi 2010/67/EY, annettu 20 päivänä lokakuuta 2010, elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista annetun direktiivin 2008/84/EY muuttamisesta( EUVL L 277, 21.10.2010, s. 17).


title: Komission täytäntöönpanoasetus (EU) 2020/157, annettu 5 päivänä helmikuuta 2020, tartratsiinin hyväksymisestä rehun lisäaineena koirien, kissojen, akvaariokalojen, viljaa syövien koristetarkoituksessa pidettävien lintujen ja pikkujyrsijöiden ruokinnassa (ETA:n kannalta merkityksellinen teksti)

text:
                  6.2.2020

                  FI

                  Euroopan unionin virallinen lehti

                  L 34/15

         KOMISSION TÄYTÄNTÖÖNPANOASETUS (EU) 2020/157,
         annettu 5 päivänä helmikuuta 2020,
         tartratsiinin hyväksymisestä rehun lisäaineena koirien, kissojen, akvaariokalojen, viljaa syövien koristetarkoituksessa pidettävien lintujen ja pikkujyrsijöiden ruokinnassa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen (EY) N:o 1831/2003 10 artiklan 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                     (2)

                     Tartratsiini hyväksyttiin ilman aikarajoitusta direktiivin 70/524/ETY mukaisesti akvaariokalojen ruokinnassa rehun lisäaineena, joka kuuluu ryhmään ”väriaineet, mukaan lukien pigmentit” otsakkeeseen ”muut väriaineet”. Se hyväksyttiin ilman aikarajoitusta myös koirien ja kissojen ruokinnassa rehun lisäaineena, joka kuuluu ryhmään ”väriaineet, mukaan lukien pigmentit” otsakkeeseen ”kaikki yhteisön säännöissä hyväksytyt elintarvikkeiden värjäykseen tarkoitetut muut aineet”. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti. Lisäksi se hyväksyttiin ilman aikarajoitusta komission asetuksella (EY) N:o 358/2005 (3) viljaa syövien koristetarkoituksessa pidettävien lintujen ja pikkujyrsijöiden ruokinnassa rehun lisäaineena, joka kuuluu ryhmään ”väriaineet, mukaan lukien pigmentit” otsakkeeseen ”muut väriaineet”.

                     (3)

                     Asetuksen (EY) N:o 1831/2003 10 artiklan 2 kohdan mukaisesti, luettuna yhdessä sen 7 artiklan kanssa, toimitettiin hakemus, joka koskee tartratsiinin uudelleenarviointia rehun lisäaineena akvaariokalojen, koirien ja kissojen, viljaa syövien koristetarkoituksessa pidettävien lintujen ja pikkujyrsijöiden ruokinnassa. Hakija pyysi, että kyseinen lisäaine luokiteltaisiin lisäaineluokkaan ”sensoriset lisäaineet” ja funktionaaliseen ryhmään ”väriaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 18 päivänä lokakuuta 2016 antamassaan lausunnossa (4), että tartratsiinilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen. Se totesi myös, että tartratsiinille altistumista hengitysteitse pidetään vaarallisena lisäaineen käyttäjälle, että tartratsiinia pidetään ihoa herkistävänä ja että ihoa tai silmiä ärsyttävästä vaikutuksesta ei ole voitu tehdä päätelmiä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Komission asetuksen (EY) N:o 429/2008 (5) mukaisesti ympäristöriskien arvioinnin vaiheessa I on päätetty, että tartratsiinille ei tehdä muille kuin elintarviketuotantoeläimille tarkoitettuna lisäaineena jatkoarviointia, koska on epätodennäköistä, että sillä olisi merkittäviä vaikutuksia ympäristöön ja koska elintarviketurvallisuusviranomainen ei ole edellä mainitussa lausunnossaan yksilöinyt tieteellisesti perusteltua näyttöä huolestuttavista vaikutuksista. Elintarviketurvallisuusviranomainen totesi lisäksi, että tartratsiini lisää tehokkaasti väriä rehuihin ja vaikuttaa myönteisesti akvaariokalojen ja viljaa syövien koristetarkoituksessa pidettävien lintujen väriin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Tartratsiinin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen käyttö tämän asetuksen liitteessä esitetyn mukaisesti olisi hyväksyttävä.

                     (6)

                     Koska turvallisuuteen liittyvät syyt eivät edellytä asianomaisen aineen hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”väriaineet” kuuluva, liitteessä täsmennetty aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Sallitaan liitteessä täsmennetyn aineen ja sitä sisältävien esiseosten, jotka on valmistettu ja varustettu merkinnöillä ennen 26 päivää elokuuta 2020 niiden sääntöjen mukaisesti, jotka ovat olleet voimassa ennen 26 päivää helmikuuta 2020, saattaminen markkinoille ja käyttö, kunnes olemassa olevat varastot loppuvat.

               2.   Sallitaan liitteessä täsmennettyä ainetta sisältävien rehuaineiden ja rehuseosten, jotka on valmistettu ja varustettu merkinnöillä ennen 26 päivää helmikuuta 2022 niiden sääntöjen mukaisesti, jotka ovat olleet voimassa ennen 26 päivää helmikuuta 2020, saattaminen markkinoille ja käyttö, kunnes olemassa olevat varastot loppuvat.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

            (3)  Komission asetus (EY) N:o 358/2005, annettu 2 päivänä maaliskuuta 2005, tiettyjen lisäaineiden hyväksymisestä ilman aikarajaa ja jo hyväksyttyjen rehujen lisäaineiden uusien käyttötapojen hyväksymisestä (EUVL L 57, 3.3.2005, s. 3).

            (4)  EFSA Journal 2016; 14(11):4613.

            (5)  Komission asetus (EY) N:o 429/2008, annettu 25 päivänä huhtikuuta 2008, Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten laadinnan ja esittämisen sekä rehun lisäaineiden arvioinnin ja hyväksymisen osalta (EUVL L 133, 22.5.2008, s. 1).

            LIITE

                        Lisäaineen tunnistenumero

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg tehoainetta/kg täysrehua, jonka kosteuspitoisuus on 12 %

                           Luokka: Sensoriset lisäaineet. Funktionaalinen ryhmä: Väriaineet. i) aineet, jotka lisäävät tai palauttavat väriä rehuihin

                        2a102

                        Tartratsiini

                           Lisäaineen koostumus

                        Tartratsiinin tärkein aineosa on natriumsuola.
                        Kiinteä muoto

                           Tehoaineen ominaispiirteiden kuvaus

                        Tartratsiini koostuu pääosin trinatrium-5-hydroksi-1-(4-sulfonaattifenyyli)-4-(4-sulfonaattifenyyliatso)-H-pyratsoli-3-karboksylaatista ja toissijaisista väriaineista sekä natriumkloridista ja/tai natriumsulfaatista, jotka ovat pääasialliset värittömät ainesosat.
                        Myös kalsium- ja kaliumsuola sallitaan.
                        Kemiallinen kaava: C16H9N4Na3O9S2

                        Kiinteässä muodossa, valmistettu kemiallisen synteesin avulla.
                        CAS-numero 1934-21-0
                        Puhtauskriteerit:
                        Väriainetta natriumsuolana laskettuna: ≥ 85 % (määritys)
                        Toissijainen väriaine: ≤ 1 %
                        Orgaaniset yhdisteet, muut kuin väriaineet: ≤ 0,5 %:

                                    —

                                    4-hydratsiinibentseenisulfonihappo;

                                    —

                                    4-aminobentseeni-1-sulfonihappo;

                                    —

                                    5-okso-1-(4-sulfofenyyli)-2- pyratsoliini-3-karboksyylihappo;

                                    —

                                    4,4′-diatsoaminodi(bentseenisulfonihappo)

                                    —

                                    Tetrahydroksimeripihkahappo

                              Sulfonoimattomat primääriset aromaattiset amiinit ≤ 0,01 %
                        Eetteriin uuttautuvat aineet: ≤ 0,2 % neutraaleissa olosuhteissa

                           Analyysimenetelmä
                            (1)

                        Tartratsiinin kaikkien väriaineiden pitoisuuden määrittäminen rehun lisäaineesta:

                                    —

                                    Spektrofotometria 426 nm:ssä (FAO JECFA monographs No. 1, Vol. 4, ja komission asetus (EU) N:o 231/2012).

                              Tartratsiinin määrittäminen rehuista:

                                    —

                                    korkean suorituskyvyn nestekromatografia yhdistettynä tandem-massaspektrometriaan (LC-MS/MS)

                        Kissat

                        -

                        -

                        433

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmä-, iho- ja hengityssuojat mukaan lukien.

                        26.2.2030

                        Koirat

                        -

                        -

                        520

                        Pienet jyrsijät

                        -

                        -

                        2 000

                        Viljaa syövät koristetarkoituksessa pidettävät käytettävät linnut

                        -

                        -

                        63

                           Luokka: Sensoriset lisäaineet. Funktionaalinen ryhmä: Väriaineet. iii) aineet, jotka vaikuttavat suotuisasti akvaariokalojen tai häkkilintujen väriin

                        2a102

                        Tartratsiini

                           Lisäaineen koostumus

                        Tartratsiinin tärkein aineosa on natriumsuola.
                        Kiinteä muoto

                           Tehoaineen ominaispiirteiden kuvaus

                        Tartratsiini koostuu pääosin trinatrium-5-hydroksi-1-(4-sulfonaattifenyyli)-4-(4-sulfonaattifenyyliatso)-H-pyratsoli-3-karboksylaatista ja toissijaisista väriaineista sekä natriumkloridista ja/tai natriumsulfaatista, jotka ovat pääasialliset värittömät ainesosat.
                        Myös kalsium- ja kaliumsuola sallitaan.
                        Kemiallinen kaava: C16H9N4Na3O9S2

                        Kiinteässä muodossa, valmistettu kemiallisen synteesin avulla.
                        CAS-numero 1934-21-0
                        Puhtauskriteerit:
                        Väriainetta natriumsuolana laskettuna ≥ 85 % (määritys)
                        Toissijainen väriaine: < 1 %
                        Orgaaniset yhdisteet, muut kuin väriaineet: ≤ 0,5 %:

                                    —

                                    4-hydratsiinibentseenisulfonihappo;

                                    —

                                    4-aminobentseeni-1-sulfonihappo;

                                    —

                                    5-okso-1-(4-sulfofenyyli)-2- pyratsoliini-3-karboksyylihappo;

                                    —

                                    4,4′-diatsoaminodi(bentseenisulfonihappo)

                                    —

                                    Tetrahydroksimeripihkahappo

                              Sulfonoimattomat primääriset aromaattiset amiinit ≤ 0,01 %
                        Eetteriin uuttautuvat aineet: ≤ 0,2 % neutraaleissa olosuhteissa

                           Analyysimenetelmä
                            (1)

                        Tartratsiinin kaikkien väriaineiden pitoisuuden määrittäminen rehun lisäaineesta:

                                    —

                                    Spektrofotometria 426 nm:ssä (FAO JECFA monographs No. 1, Vol. 4, ja komission asetus (EU) N:o 231/2012).

                              Tartratsiinin määrittäminen rehuista:

                                    —

                                    Korkean suorituskyvyn nestekromatografia yhdistettynä tandem-massaspektrometriaan (LC-MS/MS)

                        Akvaariokalat

                        -

                        -

                        1 924

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmä-, iho- ja hengityssuojat mukaan lukien.

                        26.2.2030

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2020/158, annettu 5 päivänä helmikuuta 2020, täytäntöönpanoasetuksen (EU) 2016/799 muuttamisesta ajoneuvoihin asennettujen punnituslaitteiden osalta (ETA:n kannalta merkityksellinen teksti)

text:
                  6.2.2020

                  FI

                  Euroopan unionin virallinen lehti

                  L 34/20

         KOMISSION TÄYTÄNTÖÖNPANOASETUS (EU) 2020/158,
         annettu 5 päivänä helmikuuta 2020,
         täytäntöönpanoasetuksen (EU) 2016/799 muuttamisesta ajoneuvoihin asennettujen punnituslaitteiden osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tieliikenteessä käytettävistä ajopiirtureista 4 päivänä helmikuuta 2014 annetun Euroopan parlamentin ja neuvoston asetuksen (EU) N:o 165/2014 (1) ja erityisesti sen 11 artiklan,
         sekä katsoo seuraavaa:

                     (1)

                     Neuvoston direktiivin 96/53/EY (2) 10 d artiklan 5 kohdan mukaisesti jäsenvaltiot voivat vaatia punnituslaitteiden asentamista ajoneuvoihin suorittaakseen sellaisten ajoneuvojen tai ajoneuvoyhdistelmien tarkastuksia, jotka todennäköisesti ovat ylittäneet suurimman sallitun painon.

                     (2)

                     Komission täytäntöönpanoasetuksessa (EU) 2019/1213 (3) vahvistetaan yksityiskohtaiset säännökset, joilla varmistetaan ajoneuvoihin asennettujen punnituslaitteiden yhteentoimivuutta ja yhteensopivuutta koskevat säännöt.

                     (3)

                     Koska täytäntöönpanoasetuksen (EU) 2019/1213 vaatimukset ovat ristiriidassa komission täytäntöönpanoasetuksen (EU) 2016/799 (4) liitteessä I C olevassa lisäyksessä 14 vahvistettujen ajoneuvon sisäisiä punnituslaitteita koskevien säännösten kanssa, kyseistä liitettä olisi muutettava lisäyksessä 14 olevan 5.5 kohdan poistamiseksi.

                     (4)

                     Tässä komission täytäntöönpanoasetuksessa säädetyt toimenpiteet ovat asetuksen (EU) N:o 165/2014 42 artiklan 3 kohdassa tarkoitetun maaliikennekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Poistetaan komission täytäntöönpanoasetuksen (EU) 2016/799 liitteessä I C olevassa lisäyksessä 14 oleva 5.5 kohta.

            2 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).

            (2)  Neuvoston direktiivi 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59).

            (3)  Asetus (EU) 2019/1213, annettu 12 päivänä heinäkuuta 2019, yksityiskohtaisista säännöksistä ajoneuvoon asennettujen punnituslaitteiden yhteentoimivuuden ja yhteensopivuuden yhdenmukaisen täytäntöönpanon varmistamiseksi neuvoston direktiivin 96/53/EY mukaisesti (EUVL L 192, 18.7.2019, s. 1).

            (4)  Komission täytäntöönpanoasetus (EU) 2016/799, annettu 18 päivänä maaliskuuta 2016, ajopiirturien ja niiden osien rakentamista, testaamista, asentamista, käyttöä ja korjaamista koskevan Euroopan parlamentin ja neuvoston asetuksen (EU) N:o 165/2014 täytäntöönpanemisesta (EUVL L 139, 26.5.2016, s. 1).